
 讜诇讬诪专讜 诇讬讛 讗讘讜讱 讝讘讬谉 讜讗转 讗诪讗讬 诪驻拽转. 讜转讬诪讛 诇诪讛 诇讗 讬讜讻诇 诇讛讜爪讬讗 诪讬讚 讛诇拽讜讞讜转 讗驻讬诇讜 诇诪''讚 讗讚诐 诪拽谞讛 讚讘专 砖诇讗 讘讗 诇注讜诇诐 讛讬讬谞讜 讻讙讜谉 砖诇讗 诪转 讛讘谉 讘讞讬讬 讛讗讘 讗诇讗 砖谞转谞讜 诇讜 讚诪讬诐 拽讜讚诐 砖诪转 讛讗讘 讗讘诇 讻砖谞驻诇讜 诇讜 讻砖讛讜讗 讙讜住住 讗诪专讜 诇注讬诇 (讚祝 拽讻讝:) 讚讗驻讬诇讜 诇专''诪 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐 诇讗 诪讛谞讬 诪讬讚讬 诇拽谞讜转 讘谞讻住讬诐 讻砖讛讜讗 讙讜住住 讜驻讬' 讛专''专 讬爪讞拽 讘专' 诪讗讬专. 讚讜讚讗讬 讛诪讻专 讗讬谞讜 诪讻专 讗诇讗 诇注谞讬谉 讞讝专转 诪注讜转 讗讬讬专讬 讛讻讗 砖讘谞讜 诪讜爪讬讗 讛砖注讘讜讚 砖讛讬讛 诇讛诐 诇诇拽讜讞讜转 诪谉 讛讚讬谉 诪讛诐 讻讬 讗讬谉 诇讛诐 讗驻讬' 砖注讘讜讚 讘拽专拽注 讘砖讘讬诇 诪注讜转讬讛诐 讜诇驻讬 讝讛 爪专讬讱 诇讜诪专 讚住''诇 讗讚诐 诪砖注讘讚 讚讘专 砖诇讗 讘讗 诇注讜诇诐 讚讗讬 诇讗 诪砖注讘讚 诪讗讬 诪拽砖讬 诇讬诪专讜 诇讬讛 讗讘讜讱 讝讘讬谉 讜讗转 诪讗讬 诪驻拽转 讜讛诇讗 讗讬谉 讗讚诐 诪砖注讘讚 讚讘专 砖诇讗 讘讗 诇注讜诇诐 讜讗注''讙 讚讗诪专谉 诇注讬诇 讚讗讬拽谞讬 拽谞讛 讜讛讜专讬砖 诇讗 诪砖转注讘讚 讛讬讬谞讜 诪砖讜诐 讚砖诪讜讗诇 诇讟注诪讬讛 讚讗讬转 诇讬讛 诪诇讜讛 注诇 驻讛 讗讬谞讜 讙讜讘讛 诪谉 讛讬讜专砖讬谉 讗讘诇 诇讚讬讚谉 讚讗讬转 诇谉 讙讜讘讛 诪谉 讛讬讜专砖讬谉 讛讜讬讗 讻诪讜 (诪爪讜讛) 讜诪砖转注讘讚 讗注''驻 砖诇讗 讘讗 诇注讜诇诐 讜讗诐 转讗诪专 讗讻转讬 诪讗讬 驻专讬讱 讜诇讬诪专讜 诇讬讛 讗讘讜讱 讝讘讬谉 讜讗转 讗诪讗讬 诪驻拽转 讚诇诪讗 讛讬讬谞讜 讟注诪讗 诪砖讜诐 讚讗讬谉 讘注诇 讞讜讘 谞讜讟诇 讘专讗讜讬 讻诪讜 讻转讜讘转 讗砖讛 讚转谞谉 讘讘讻讜专讜转 驻专拽 讬砖 讘讻讜专 (讚祝 谞讘.) 讚讗讬谞讛 谞讜讟诇转 讘专讗讜讬 讜砖诪讗 讬砖 诇讜诪专 讚讜拽讗 讻转讜讘转 讗砖讛 讗讘诇 讘注''讞 谞讜讟诇 讘专讗讜讬 诪讬讛讜 拽砖讛 讚讗''讻 讻讬 拽讗 讞砖讬讘 讘讻转讜讘讜转 专讬砖 驻专拽 讗注''驻 (讚祝 谞讚: 讜砖诐) 讚转谞讗讬 讻转讜讘讛 讻讻转讜讘讛 讚诪讬 诇注谞讬谉 讻诪讛 讚讘专讬诐 讗诪讗讬 诇讗 讞砖讬讘 谞诪讬 诇注谞讬谉 专讗讜讬 讚讗讬谞讛 讻讻转讜讘讛 讜讗讬转讗 讘讘注''讞 讗讘诇 讗讬 诇讬转讗 讘讘注诇 讞讜讘 讗转讬 砖驻讬专 讗讘诇 讗讬谉 诇讛讘讬讗 专讗讬讛 诪讚讗诪专 讘住诪讜讱. 诪讗讬 诇讗讜 讬讜专砖讬 讛讗讘 讘谞讬诐 诪讜专讬砖讬谉 讗讞讬谉 驻讬专讜砖 讘谞讬 讛讘谉 讜拽讗诪专 讗讬谉 讘注''讞 谞讜讟诇 诇讗讜 讛讬讬谞讜 诪砖讜诐 讚讗讬谞讜 谞讜讟诇 讘专讗讜讬 讗诇讗 讟注诪讗 诪砖讜诐 讚讗诪专讬 诪讻讞 讚讗讘讬 讗讘讗 拽讗转讬 讗讘诇 讗讬谉 诇讛讘讬讗 专讗讬讛 诪讚讗诪专 专''谞 讬转讜诪讬诐 砖讙讘讜 讘讞讜讘转 讗讘讬讛谉 讘注''讞 讞讜讝专 讜讙讜讘讛 讗讜转讛 诪讛诐 讗诇诪讗 谞讜讟诇 讘专讗讜讬 砖讛专讬 讗讬谉 讝讛 专讗讜讬 讗诇讗 诪砖注讘讚讬 诇讬讛 诪讚专' 谞转谉 诪讬讛讜 拽砖讛 讚讛诇''诇 讘谉 砖诇讜讛 讜诇讗 讘谉 砖诪讻专 讜诇讗 诇讬诪讗 讘谞讜 诪讜爪讬讗 诪讬讚 讛诇拽讜讞讜转 讜注讜讚 拽砖讛 诇诪讛 讬砖 诇讜 诇讛讬讜转 诇诇拽讜讞讜转 砖注讘讜讚 注诇 讗讘讬讜 诪讬 注讚讬祝 诪诪诇讜讛 注诇 驻讛 讚讗讬谉 诇讱 诪诇讜讛 注诇 驻讛 讙讚讜诇 诪讝讛 注诇 讻谉 谞专讗讛 诇专''讬 讚讗诇讜 谞讻住讬诐 讻转讘 讛讗讘 诇讘谞讜 诪讛讬讜诐 讜诇讗讞专 诪讬转讛 讚讛讬讬谞讜 讙讜驻讗 诪讛讬讜诐 讜驻讬专讜转 诇讗讞专 诪讬转讛 讻诪讜 砖砖谞讬谞讜 诇注讬诇 讘驻专拽 讬砖 谞讜讞诇讬谉 (讚祝 拽诇讜.) 诪讻专 讛讗讘 讗讜 讛讘谉 讘讞讬讬 讛讗讘 讜住讘讬专讗 诇讛讜 诇砖诇讞讜 诪转诐 讚讛讻讗 讻专' 讬讜讞谞谉 讚讗诪专 诇注讬诇 讘驻' 讬砖 谞讜讞诇讬谉 讚诇讗 拽谞讛 诇讜拽讞 诪''诪 讝讜 讛讬讗 砖拽砖讛 讘讚讬谞讬 诪诪讜谞讜转 讚诇讬诪专讜 诇讬讛 讗讘讜讱 讝讘讬谉 讻讜': 讗诇讗 讗讬 拽砖讬讗 讛讗 拽砖讬讗 讘谉 砖诪讻专 讻讜'. 讜诇讗 讙专住讬' 讗讬 讗讬转诪专 讛讻讬 讗讬转诪专 砖讛专讬 讻诇 讛讚讘专讬诐 讛诇诇讜 砖诇讞讜 诪转诐 讜诪讛 砖砖诇讞讜 讝讜 讛讬讗 砖拽砖讛 讘讚讬谞讬 诪诪讜谞讜转 讜诇讗 讬讚注讜 注诇 讗讬讝讛 讚讘专 砖诇讞讜 讻讜': 讻讙讜谉 砖讛讜讞讝拽 讻转讘 讬讚谉 讘讘''讚. 驻讬专砖 专讘讬谞讜 砖诪讜讗诇 砖讻转讜讘 讘讜 讛谞驻拽 讜讗讬谉 谞专讗讛 诇专''讬 讚讗讬谞讱 讚讬讬谞讬诐 讙讜驻讬讬讛讜 诪讬 诇讗 诪爪讬 诇诪讬讟注讬 讘讛讛讜讗 讙讘专讗 讗讬 讙讝诇谉 讛讜讗 讗讬 诇讗 砖讛专讬 讗讬谉 讞讜转诪讬谉 讗诇讗 注诇 讞转讬诪转 讛注讚讬诐 讜讗驻讬' 诪讛 砖讘砖讟专 讗讬谉 爪专讬讻讬谉 讛讚讬讬谞讬诐 诇拽专讜转 讗诇讗 讛''驻 讛讜讞讝拽 讻转讘 讬讚讜 讘讘''讚 砖专讗讜 讘''讚 讻转讘 讬讚讜 拽讜讚诐 砖谞注砖讛 讙讝诇谉 讚诇讬讻讗 诇诪讬诪专 砖诇讗讞专 讻讱 讞转诐 讻诪讜 讛讜讞讝拽 砖讟专 讻转讜讘讛 讘砖讜拽 讚讘驻''讘 讚拽讚讜砖讬谉 (讚祝 谞:) 讜讻讙讜谉 讛讜讗讬诇 讚讗讬转讞讝拽 讘讘''讚 诇讗 讗诪专讬' 讘驻' 讝讛 讘讜专专 (住谞讛讚专讬谉 讚祝 诇讗: 讜砖诐 讚''讛 讜讻讬讜谉) 讚讛讬讬谞讜 砖专讗讜 讘''讚 讗转 讛砖讟专 讻讘专 讜讻讚驻专讬砖讬转 讘住驻''拽 讚讘''诪 (讚祝 讬讞:): 讜讗注''驻 砖诇讗 讛讜讞讝拽 讻转讘 讬讚讜 讘讘''讚. 诪讻讗谉 讬砖 诇诇诪讜讚 砖讗诐 讛讬讜 砖谞讬诐 诪注讬讚讬诐 讜讗讞''讻 谞注砖讜 拽专讜讘讬诐 砖讗讞专 诪注讬讚 注诇 讻转讘 讬讚谉 砖诪讻讬专讬谉 讗讜转讜 讜诇讗 讞讬讬砖讬谞谉 砖诪讗 讛讬讜诐 讞转诐: 讛讛讜讗 讘讘专讻讛 讛讜讗 讚讻转讬讘. 讚讗砖诪讜注讬谞谉 拽专讗 砖讬讝讻讛 讛爪讚讬拽 诇讘谞讬诐 讻诪讜转讜 讚讻转讬讘 讘转专讬讛 转砖讬转诪讜 诇砖专讬诐 讘讻诇 讛讗专抓: 

专讘讬谞讜 讙专砖讜诐

讗讘讜讛讜 诪讝讘讬谉 讜讗讬讛讜 讗诪讗讬 诪爪讬 诪驻讬拽. 诪讗讬 拽讜砖讬讗 诇讛讻讬 诪讜爪讬讗 诪讬讚 讛诇拽讜讞讜转 讚诪爪讬 诇诪讬诪专 讻砖诪讻专 谞讻住讬诐 讛诇诇讜 诇讗 讛讬讛 注讚讬讬谉 诪讜讞讝拽 讘讛谉 诇驻讬 砖讗讘讬讜 讛讬讛 拽讬讬诐 讜讛讜讗 诪转 拽讜讚诐 诇讗讘讬讜 讜诇讗 讘讗讜 谞讻住讬诐 诇讬讚讜 讜讗谞讜 讬讜专砖讬谉 诪讻讞 讗讘讬 讗讘讬谞讜 诇讛讻讬 诪讜爪讬讗 诪讬讚 讛诇拽讜讞讜转 讚讗讘讜讛 诇讗 诪讝讘讬谉:



讜诪诪讗讬 讚诪爪讬 诇诪讬诪专 讛讻讬 讚诪讻讞 讗讘讜讛 讚讗讘讗 讗转讬谞讗. 讚讛讻讬 讻转讬讘 拽专讗 转讞转 讗讘讜转讬讱 讬讛讬讜 讘谞讬讱 讗诇诪讗 讚讘诪拽讜诐 讗讘讬 讗讘讬讜 诪爪讬 诪驻讬拽 讚讻讬 讛讬讻讬 讚讗讘讬 讗讘讬讜 诪讜爪讬讗 诪讬讚 讛诇拽讜讞讜转 讛讻讬 谞诪讬 诪讜爪讬讗 讛讘谉:



讗诇讗 讗讬 拽砖讬讗 讘讚讬谞讬 诪诪讜谞讜转 讛讗 拽砖讬讗. 讘谉 砖诪讻专 讘讞诇拽 讘讻讜专讛 讘讞讬讬 讗讘讬讜 讜诪转 讛讘谉 讘讞讬讬 讗讘讬讜 讚诇讗 讛讜讛 诪讜讞讝拽 讘谞讜 诪讜爪讬讗 讻讜'. 讗讬 诪讻讞 讗讘讜讛 讚讗讘讗 拽讗 讗转讬 讛讗讬 讘谉 讛讘谉 讘讞诇拽 讘讻讜专讛 诪讗讬 注讘讬讚转讬讛 讛讗 讗讘讬 讗讘讬讜 诇讗 讛讬讛 讘讻讜专 讚诇讬专转 讛讗讬 讞诇拽 讘讻讜专转讜:



讜讛讬讬谞讜 拽砖讛 讘讚讬谞讬 诪诪讜谞讜转 讗诪讗讬 诪讜爪讬讗 诪讬讚 讛诇拽讜讞讜转. 讜诪讗讬 拽讜砖讬讗 讻诇讜诪专 讗诪讗讬 讝讜 拽砖讛 讛讗 诪爪讬 诇诪讬诪专 诪讻讞 讗讘讜讛 讚讗讘' 拽讗 讗转讬谞讗 讘讻讜诇讛讜 谞讻住讬 讚讗讬讛讜 讛讬讛 讬讜专砖 讗转 讘谞讜 讜讘诪拽讜诐 讗讘 拽讗 讗转讬谞讗 诇讬专砖 讘讻讜专转讜 讜诇转讘讜注 诪讛 砖诪讻专 讘讞诇拽 讘讻讜专转讜 讚诇讗 诪爪讬 诪讝讘讬谉 讚专讗讜讬 讛讜讛 讜诇讗 诪讜讞讝拽 讜诪砖讜诐 讛讻讬 诪讜爪讬讗 诪谉 讛诇拽讜讞讜转:



讗诇讗 讛讗 拽砖讛 讘讚讬谞讬 诪诪讜谞讜转. 讗讬讛讜 讙讜驻讬讛 诇讗 诪讛讬诪谉 诇讛注讬讚 注诇 讻转讘 讬讚 注爪诪讜 讜讗讞专讬谞讬 诪讛讬诪谞讬 注诇 讻转讘 讬讚讜 诇讛注讬讚. 讜诪讗讬 拽讜砖讬讗 讚诇诪讗 讗讞专讬谞讬 谞诪讬 诇讗 诪讛讬诪谞讬 诇讛注讬讚 注诇 讻转讘 讬讚讜. 讜诪讗讬 讛讗讬 讚拽讗诪专 讗讘诇 讗讞专讬诐 诪注讬讚讬诐 讻讙讜谉 砖讛讜讞讝拽 讻转讘 讬讚讜 砖诇 砖讟专 讝讛 讘讘讬转 讚讬谉 砖讛注讬讚讜 讗讞专讬诐 诇驻谞讬 讘讬转 讚讬谉 砖讝讛 讻转讘 讬讚讜 讜讛诇诇讜 讗讜诪专讬诐 讬讜讚注讬诐 讗谞讜 砖讝讛 讛砖讟专 讛讜讞讝拽 讘注讚讬诐 诇驻谞讬 讘讬转 讚讬谉 砖讝讛 讞转讬诪转 砖诇 驻诇讜谞讬. 讗讜 砖讗诪专讜 讬讜讚注讬诐 讗谞讜 砖讞转讬诪讛 讻讝讜 讛讜讞讝拽讛 诇驻谞讬 讘"讚 砖讛讬讗 砖诇 驻诇讜谞讬 讚讛讜讗讬诇 讚讗转讞讝拽 讘讘讬转 讚讬谉 讬讻讜诇讬谉 诇讛注讬讚 诪讻讞 讘讬转 讚讬谉 讗讘诇 诪讞诪转 注爪诪谉 讗讬谞谉 谞讗诪谞讬谉 诇讛注讬讚 讛讜讗讬诇 讚讗讬讛讜 诇讗 诪讛讬诪谉:



讜讛讗诪专 专讘 讬讜住祝 讘专 诪谞讬讜诪讬 讗注"驻 砖诇讗 讛讜讞讝拽讛 讻转讘 讬讚讜 砖诇讝讛 讞转谉 讘讘"讚 谞讗诪谞讬诐 诇讛注讬讚 注诇 讞转讬诪转 讬讚讜 讜讝讜 讛讬讗 拽砖讛. 诪讗讬 拽讜砖讬讗 诪砖讜诐 讛讻讬 讛讜讗 讗讬谞讜 诪注讬讚 诪驻谞讬 砖讙讝讬专转 诪诇讱 讛拽讘"讛 讛讜讗 砖驻讜住诇 拽专讜讘讬讜 诇讛注讬讚 注讚讜转 讜诇讗 诪砖讜诐 讚诇讗 讛讜讬 谞讗诪谉 讚讜讚讗讬 谞讗诪谉 讛讜讗 讚诇讗 讚诪讬 诇讙讝诇谉 讚驻住讜诇 诇讻讜诇讬 注诇诪讗. 讛诇讻讱 讛讜讗讬诇 讜谞讗诪谉 讛讜讗 诇讻讜诇讬 注诇诪讗 讗注"讙 讚讛讜讗 讗讬谞讜 谞讗诪谉 诪讞诪转 拽专讬讘讜转 讗讘诇 讗讞专讬诐 诪注讬讚讬谉. 讚讗讬 诇讗 转讬诪讗 讛讻讬 讚讙讝讬专转 诪诇讱 讛讬讗 讗诇讗 拽讘注讬转 诇诪讬诪专 讚讻诇 拽专讜讘 驻住讜诇 诪砖讜诐 讚诪砖拽专 讛讜讗 讘讙讬谉 讗讛讘转 拽专讜讘讜. 讗诇讗 诪注转讛 诪砖讛 讜讗讛专谉 讚驻住讬诇讬 讗讛讚讚讬 讗讜 诇拽专讜讘讬诐 诪讬 诇讗 诪讛讬诪谞讬 讘讚讬讘讜专诐 讗爪诇 拽专讜讘讬讛谉 讜讛讗 拽讬"诇 讚爪讚讬拽讬诐 讙诪讜专讬诐 讛讜讜 讜诇讗 诪砖拽专讬 讗讘诇 讞诇诇讬 讚注诇诪讗 讗诇讗 讙讝讬专转 诪诇讱 讛讬讗 讚诪砖讛 讜讗讛专谉 诇讗 诪住讛讚讬 诇拽专讜讘讬谉 讛讻讬 谞诪讬 讙讝讬专转 诪诇讱 讛讬讗 讚讻讬讜谉 讚谞注砖讛 讞转谞讜 讚讗讬谉 诪注讬讚 诇讜 讜诇讗 诪砖讜诐 讚诇讗 诪讛讬诪谉 讜讻讬讜谉 讚谞讗诪谉 讗)谞专讗讛 讚爪"诇 讜讻讬讜谉 讚谞讗诪谉 讛讜讗 讗讬谞讜 诪注讬讚 讗讘诇 讗讞专讬诐 讜讻讜'. 讗讘诇 讗讞专讬诐 诪注讬讚讬诐 诇讜 讜讗讻转讬 讗讬谉 讝讜 拽讜砖讬讗:



诇注讜诇诐 讻讚讗诪专讬谞谉 诪注讬拽专讗 讘谉 砖诪讻专 讘谞讻住讬 讗讘讬讜 讜诪转 讘谞讜 诪讜爪讬讗 诪讬讚 讛诇拽讜讞讜转 讝讜 讛讬讗 拽砖讛 讘讚讬谞讬 诪诪讜谞讜转 讜讚拽讗 拽砖讬讗 诇讱 诪讗讬 拽讜砖讬讗 讻讜' 诪转专爪转 转讞转 讗讘讜转讬讱 讬讛讬讜 讘谞讬讱 讛转诐 讘讘专讻讛 讛讜讗 讻讚讻转讬讘 转砖讬转诪讜 诇砖专讬诐 讘讻诇 讛讗专抓. 讜诪拽砖讬谞谉 诪讬 诪爪讬转 讗诪专转 讘讘专讻讛 讻转讬讘 讗讘诇 诇注谞讬谉 讚讬谞讗 诇讗 讚讬讬谞讬谞谉 讛讻讬 讚诪爪讬 讗诪专 诇讛讜 诪讻讞 讗讘讜讛 讚讗讘讗 拽讗 讗转讬谞讗. 讜诇讗 讜讛转谞谉 谞驻诇 讛讘讬转 注诇讬讜 讜注诇 讗讘讬讜 注诇讬讜 讜注诇 诪讜专讬砖讬讜 讜讛讬讛 注诇讬讜 讻转讜讘讛 讜讘注诇 讞讜讘 讬讜专砖讬 讛讗讘 讜讻讜'. 诪讗讬 诇讗讜 讬讜专砖讬 讛讗讘 讘谞讬 讘谞讬讜 砖诇 诪转 讻讙讜谉 砖谞驻诇 讛讘讬转 注诇 讗诇讬驻讝 讜注诇 注砖讜 讗讘讬讜 讜讛讬讜 讟讜注谞讬诐 讬讜专砖讬 讛讗讘 讘谞讬 讗诇讬驻讝 注诇 讗诇讬驻讝 谞驻诇 转讞诇讛 讜诇讗 讘讗讜 讛谞讻住讬诐 诇讬讚讜 讜讗谞讜 诪讻讞 讗讘讜讛 讚讗讘讗 讗转讬谞谉 讘谞讻住讬诐 讜诇讗 诪讻讞 讗诇讬驻讝 讗讘讬谞讜 讜讗讬谉 注诇讬谞讜 诇驻专讜注 诪讞讜讘讜 讻诇讜诐 讗诇诪讗 讚诇讙讘讬 讚讬谞讗 讗诪专讬谞谉 转讞转 讗讘讜转讬讱 讬讛讬讜 讘谞讬讱 讚讗诪专讬' 诪讻讞 讗讘讜讛 讚讗讘讗 讗转讬谞谉:





专砖讘"讗

 讘谉 砖诪讻专 讘谞讻住讬 讗讘讬讜 讜诪转 讛讘谉 诪讜爪讬讗 诪讬讚 讛诇拽讜讞讜转. 讜诇讗讜 讚讜拽讗 讛讘谉, 讗诇讗 讗驻讬诇讜 讛讜讗 注爪诪讜, 讜讻讚转谞讬讗 诪讛 砖讗讬专砖 诪讗讘讗 诪讻讜专 诇讱 诇讗 注砖讛 讜诇讗 讻诇讜诐, 讗诇讗 讚讘谉 诪讜爪讬讗 诪讬讚 讛诇拽讜讞讜转 讘诇讗 讻诇讜诐, 讗讘诇 讛讜讗 诪讜爪讬讗 讙讜祝 讛谞讻住讬诐 诪讬讚诐, 诇驻讬 砖诇讗 讞诇 注诇讬讛诐 讛诪讻专, 讗讘诇 诪讻诇 诪拽讜诐 讞讬讬讘 诇砖诇诐 诇讛诐 讚诪讬 讛诪讻专 砖拽讘诇 诪讛诐, 讜诪讜爪讬讗 讚拽转谞讬 讛讻讗 驻讬专讜砖讜 诪驻拽讬注, 讻诇讜诪专, 诪讜爪讬讗 诪讬讚讬 砖注讘讜讚, 讚诇讗 讬专讚讜 讛诇拽讜讞讜转 诇谞讻住讬 讘讞讬讬 讛讗讘, 讚谞讬诪讗 砖讛讘谉 诪讜爪讬讗讛 诪讬讚谉, 讜讚讻讜转讛 讛讗砖讛 砖诪讻专讛 讘谞讻住讬 诪诇讜讙 讘讞讬讬 讘注诇讛 讜诪转讛 讛讘注诇 诪讜爪讬讗 诪讬讚 讛诇拽讜讞讜转.



讛讛讜讗 讘讘专讻讛 讛讜讗 讚讻转讘 讗讘诇 诇注谞讬谉 讚讬谞讗 诇讗. 讜讗讬讻讗 诇诪讬讚拽 诇注谞讬谉 讚讬谞讗 讗诪讗讬 诇讗, 讜诪讗讬 拽讜砖讬讗 讗讬 诪驻拽讬 诪诇拽讜讞讜转, 讜讛讗 讗驻讬诇讜 诇专讘讬 诪讗讬专 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐 讘谞讻住讬诐 砖谞驻诇讜 诇讜 讻讙讜谉 砖讛讜讗 讙讜住住 诇讗 诪讛谞讬 讜诇讗 诪讬讚讬, 讻讚讗诪专讬谞谉 讘讬砖 谞讜讞诇讬谉 (诇注讬诇 讘讘讗 讘转专讗 拽讻讜, 讘) 讙诪专讗 讝讛 讘谞讬 谞讗诪谉, 讜讻诇 砖讻谉 讝讛 砖诪转 讘讞讬讬 讛讗讘. 转讬专抓 专讘讬谞讜 讬爪讞拽 讘专 诪专讚讻讬 讝"诇, 讚拽讜砖讬讗 诪砖讜诐 砖讛讘谉 诪讜爪讬讗 诪讬讚 讛诇拽讜讞讜转 讘诇讗 讞讝专转 诪注讜转 讜诪驻拽讬注 讛砖讬注讘讜讚 砖讛讬讛 诇诇拽讜讞讜转 注诇讬讜.
讜注讚讬讬谉 讬砖 诇注讬讬谉, 讚讛讻讗 谞诪讬 讚讬诇诪讗 诪砖讜诐 砖讗讬谉 讘注诇 讞讜讘 谞讜讟诇 讘专讗讜讬 讻诪讜讞讝拽, 讜讻注讬谉 砖讗诪专讜 讘讻转讜讘讛 讘驻专拽 讬砖 讘讻讜专 诇谞讞诇讛 (讘讻讜专讜转 谞讗, 讘) 讜讬砖 专讜爪讬诐 诇讚拽讚拽 诪讻讗谉 诇讘注诇 讞讜讘 砖谞讜讟诇 讘专讗讜讬 讻诪讜讞讝拽, 讚讻讞 讘注诇 讞讜讘 注讚讬祝 诪讻讞 讻转讜讘讛, 讜诇驻讬' 拽砖讛 讻讗谉 讻砖讛讘谉 诪讜爪讬讗 诪讬讚 讛诇拽讜讞讜转 讜讗讬谞讜 谞讜讟诇 讘专讗讜讬 讝讛 讻讚专讱 砖讛讜讗 谞讜讟诇 讘专讗讜讬 讚注诇诪讗, 讜专"讞 讝"诇 讻转讘 讘谞讜 诪讜爪讬讗 诪讬讚 讛诇拽讜讞讜转 诪驻谞讬 砖讛讜讗 专讗讜讬 讜讻砖诐 砖讗讬谞讜 诪砖转注讘讚 讻讱 讗讬谞讜 谞诪讻专 讚转谞谉 讗讬谉 谞讜讟诇讬谉 讘砖讘讞 讜诇讗 讘专讗讜讬 讻讘诪讜讞讝拽 讝讛 爪专讬讱 注讬讜谉 注讚讬讬谉. 注讚 讻讗谉 诇砖讜谉 讛专讘 讝"诇.



 讛讗 讚讗诪专讬谞谉: 讛讬讛 讬讜讚注 诇讜 讘注讚讜转 注讚 砖诇讗 谞注砖讛 讞转谞讜 讜谞注砖讛 讞转谞讜 讛讜讗 讗讬谞讜 诪注讬讚 注诇 讞转诐 讬讚讜 讗讘诇 讗讞专讬诐 诪注讬讚讬谉. 诪住转讘专讗 诇讬 讚讟注诪讗 讚诪诇转讗 诪砖讜诐 讚拽讬讬诪讗 诇谉 讻专讘谞谉 讚专讘讬 讚讗诪专讬 讘驻专拽 讛讗砖讛 砖谞转讗诪专诇讛 (讻转讜讘讜转 讘', 讬讘) 讝讛 讗讜诪专 讝讛 讻转讘 讬讚讬 讜讝讛 讗讜诪专 讝讛 讻转讘 讬讚讬 讗讬谉 爪专讬讻讬谉 诇爪专祝 讗讞专 注诪讛诐, 讜讗诪专讬谞谉 注诇讛 讘讙诪专讗 诇讻砖转诪爪讗 诇讜诪专 讟注诪讗 讚专讘谞谉 注诇 诪谞讛 砖讘砖讟专 讛谉 诪注讬讚讬谉, 讜诇驻讬讻讱 讗诐 诪注讬讚 注诇 讻转讘 讬讚讜 诇讗讞专 砖谞注砖讛 讞转谞讜 讛专讬 讛讜讗 讻讗讬诇讜 诪注讬讚 诇讜 注讻砖讬讜 注诇 注拽专 讛讛诇讜讗讛, 讜讛专讬 讛讜讗 拽专讜讘 讜讛转讜专讛 驻住诇转讜 注讚 砖讬讛讗 讻砖专 讘转讞讬诇讛 讜讘住讜祝, 讗讘诇 诇专讘讬 讚讗诪专 爪专讬讱 诇爪专祝 讗讞专 注诪讛诐 讜讟注诪讗 诪砖讜诐 讚注诇 讻转讘 讬讚谉 讛谉 诪注讬讚讬谉, 讻讚讗讬转讗 讛转诐, 诪住转讘专讗 诇讬 诇讛诇讻讛 砖讬讻讜诇 诇讛注讬讚 注诇 讻转讘 讬讚讜, 砖讗讬谉 讛拽专讜讘 驻住讜诇 诇拽讬讜诐 砖讟专讜转, 讻讬讜谉 讚拽讬讜诐 砖讟专讜转 诪讚讗讜专讬讬转讗 诇讗 讘注讬, 讚讚讬讬拽谞讗 诇讛 诪讚讗诪专讬谞谉 诪拽讬讬诪讬谉 讗转 讛砖讟专 讗祝 注诇 驻讬 砖诇讗 拽专讗讜讛讜, 讜讻诇 砖诇讗 拽专讗讜讛讜 诇讗 谞讜讚注 诪注讬讚 讝讛 注诇 讛讞转讬诪讛 讗诐 拽专讜讘 诇诪诇讜讛 讗讜 诇诇讜讛 讗诐 诇讗讜, 讗诇诪讗 诇讗 讞讬讬砖讬谞谉 讻诇诇, 讚讗驻讬诇讜 讛拽专讜讘讬诐 讻砖专讬诐 诇拽讬讜诐 砖讟专讜转. 讻讱 谞专讗讛 诇讬 诇讛诇讻讛. 讗诇讗 砖讬砖 诇讞讜砖 诇诪注砖讛. 讜讙诐 讘讬专讜砖诇诪讬 谞专讗讛 砖讗讬谉 讛拽专讜讘讬诐 讻砖专讬谉 诇讜.





讛诪讗讬专讬

讘谉 砖诪讻专 讘谞讻住讬 讗讘讬讜 讘讞讬讬 讗讘讬讜 讜诪转 讛诪讜讻专 讘谞讜 砖诇 诪讜讻专 诪讜爪讬讗 诪讬讚 讛诇拽讜讞讜转 驻讬专讜砖 讘诇讗 诪注讜转 砖讗诐 讗转讛 讗讜诪专 讘诪注讜转 诪讛 讛讜爪专讻谞讜 讘讝讜 驻砖讜讟 讛讬讗 砖讛诪讻专 讘讟诇 砖讛专讬 诪讛 砖讗讬专砖 诪讗讘讗 诪讻讜专 诇讱 讛讜讗 讗诇讗 砖讘讗 诇讜诪专 砖讞讜讝专讬谉 诇讜 讘诇讗 讚诪讬诐 砖讗讬谞讜 讬讜专砖 砖诇 讗讘讬讜 讗诇讗 砖诇 讗讘讬 讗讘讬讜 讜诇讗 住讜祝 讚讘专 讘驻砖讜讟 讗诇讗 讗祝 讘讻讜专 砖诪讻专 讞诇拽 讘讻讜专讛 讘讞讬讬 讗讘讬讜 讜诪转 讛诪讜讻专 讘谞讜 诪讜爪讬讗 诪讬讚 讛诇拽讜讞讜转 讜砖诪讗 转讗诪专 讜讛诇讗 讗诐 讛讜讗 讬讜专砖 讗转 讗讘讬 讗讘讬讜 讜诇讗 讗转 讗讘讬讜 诪讛 诇讜 讗爪诇 讞诇拽 讘讻讜专讛 讜讛诇讗 讗讬谞讜 专讗讜讬 诇讬讟诇讛 讘谞讻住讬 讗讘讬 讛讗讘 诪"诪 讬讻讜诇 讛讜讗 诇讜诪专 讗讘讬 讛讗讘 讗谞讬 讬讜专砖 讜讘诪拽讜诐 讗讘 讗谞讬 注讜诪讚:



诪讬 砖讛讬讛 讬讜讚注 讘注讚讜转 诇讞讘专讜 注讚 砖诇讗 谞注砖讛 讙讝诇谉 讜谞注砖讛 讙讝诇谉 讛讜讗 讗讬谞讜 诪注讬讚 注诇 讻转讘 讬讚讜 讗讘诇 讗讞专讬诐 诪拽讬讬诪讬谉 讗讜转讛 讜诪讗诪讬谞讬诐 讻转讘 讬讚讜 讛诪拽讜讬讬诐 注诇 驻讬 讗讞专讬诐 讜讛讜讗 砖讛讜讞讝拽 讻转讘 讝讛 讜谞转拽讬讬诐 讘讘讬转 讚讬谉 拽讜讚诐 砖谞注砖讛 讙讝诇谉 砖讗讬谉 诇讞讜砖 砖诇讗讞专 砖谞注砖讛 讙讝诇谉 讻转讘 讜诪讛 砖讗诪专讜 讘注讚 讝讜诪诐 砖诇诪驻专注 讛讜讗 谞驻住诇 讘讬讗讜专讜 诪砖注讛 砖讛注讬讚 砖拽专 讗注"驻 砖诇讗 讛讜讝诐 注讚讬谉 讛讬讛 讬讜讚注 诇讜 讘注讚讜转 注讚 砖诇讗 谞注砖讛 讞转谞讜 讜谞注砖讛 讞转谞讜 讛讜讗 讗讬谞讜 诪注讬讚 注诇 讻转讘 讬讚讜 讗讘诇 讗讞专讬诐 诪注讬讚讬谉 诇讜 讜讗注"驻 砖诇讗 谞转拽讬讬诐 讘讘讬转 讚讬谉 拽讜讚诐 砖谞注砖讛 讞转谞讜 砖驻住讜诇 拽讜专讘讗 讗讬谞讜 诪讞砖砖 注讚讜转 砖拽专 讗诇讗 诪讙讝专转 诪诇讱 砖讛专讬 讗祝 诪砖讛 讜讗讛专谉 讘注讚讜转 讗讞转 讗讬谉 谞讗诪谞讬谉:





讬讚 专诪"讛

拽住讞. 砖诇讞讜 诪转诐 讘谉 砖诪讻专 讘谞讻住讬 讗讘讬讜 讘讞讬讬 讗讘讬讜 讜诪转 讛讘谉 讘谞讜 诪讜爪讬讗 诪讬讚 讛诇拽讜讞讜转 讜讝讜 讛讬讗 砖拽砖讛 讘讚讬谞讬 诪诪讜谞讜转 讗讘讜讛 诪讝讘讬谉 讜讗讬讛讜 诪驻讬拽. 讜讛讗 诪讬诇转讗 诪砖讻讞转 诇讛 讘讬谉 讘砖诪转 讛讘谉 讘讞讬讬 讛讗讘 讜讗讞"讻 诪转 讛讗讘, 讘讬谉 讘砖诪转 讛讗讘 讘讞讬讬 讛讘谉 讜讗讞"讻 诪转 讛讘谉, 讚讻讬讜谉 讚讛讛讬讗 砖注转讗 讚讝讗讘讬谉 讛讘谉 诪讬讚讬 讚诇讗讜 讚讬诇讬讛 讝讘讬谉 讗注"讙 讚谞驻诇讜 诇讬讛 讘转专 讛讻讬 讘讬专讜砖讛 诪讗讘讬讜, 诇讗 诪讬讘注讬讗 讘专讬讛 讚讬讻讬诇 诇讗驻讜拽讬 诪诇讜拽讞, 讗诇讗 讗驻讬' 讗讬讛讜 讙讜驻讬讛 诪爪讬 诪驻讬拽, 讚诪注讬拽专讗 诇讗 拽谞谞讛讜 诇讜拽讞 诇讛谞讛讜 谞讻住讬. 讜讻"砖 讛讬讻讗 讚诪讬转 讛讘谉 讘讞讬讬 讛讗讘 讜讗讞"讻 诪讬转 讛讗讘 讜诇讗 讗转讜 诇讬讚讬 讚讘谉. 诇注谞讬谉 讗驻讜拽讬 讘诇讗 讚诪讬诐 讗讬讻讗 诇驻诇讜讙讬讛, 讚讛讬讻讗 讚诪转 讛讗讘 讘讞讬讬 讛讘谉, 讻讬讜谉 讚讝讗讻讬 讘讛讜 讛讘谉 讘讬专讜砖讛 诪诪讬诇讗 讞讬诇讗 讗讞专讬讜转讬讛 讚诇讜拽讞 注诇讜讬讛讜, 讜诇讗 砖谞讗 讗讬讛讜 讜诇讗 砖谞讗 讘谞讜 诇讗 诪爪讬 诇讗驻讜拽讬 诪诇讜拽讞 讗诇讗 讘讚诪讬诐, 讜讗诇讜 讛讬讻讗 讚诪讬转 讛讘谉 讘讞讬讬 讛讗讘 讜讗讞"讻 诪转 讛讗讘 讜诇讗 讛谞讬讞 讛讘谉 谞讻住讬诐 砖讬砖 诇讛诐 讗讞专讬讜转, 讘谞讜 诪讜爪讬讗 诪讬讚 讛诇拽讜讞讜转, 讻诇讜诪专 讘诇讗 讚诪讬诐. 诪讬讛讜 讛讗 讚砖诇讞讜 诪转诐 讻砖诪转 讛讘谉 讘讞讬讬 讛讗讘 诪讬转讜拽诪讗, 讜诪砖讜诐 讚诪讬. 诪诪讗讬, 诪讚拽砖讬讗 诇谉 讗讘讜讛 诪讝讘讬谉 讜讗讬讛讜 诪驻讬拽, 讜讗讬 诇讗驻讜拽讬 讘注诇诪讗, 讻讬讜谉 讚讗讘讜讛 讙讜驻讬讛 讚讝讗讘讬谉 诪爪讬 诪驻讬拽 诪讗讬 拽讗 拽砖讬讗 诇谉 讘讚讬讚讬讛. 讗诇讗 诪讚拽砖讬讗 诇谉 讗讘讜讛 诪讝讘讬谉 讜讗讬讛讜 诪驻讬拽, 讚诪砖诪注 讚讗讬 讛讜讛 讗讘讜讛 拽讬讬诐 诇讗 讛讜讛 讬讻讬诇 诇讗驻讜拽讬讛, 砖诪注 诪讬谞讛 诪砖讜诐 讚诪讬诐 讛讜讗, 讚讗诇讜 讗讘讜讛 诇讗 讛讜讛 讬讻讬诇 诇讗驻讜拽讬 讘诇讗 讚诪讬诐, 讚拽讬"诇 讛讻讬专 讘讛 砖讗讬谞讛 砖诇讜 讜诇拽讞讛 诪注讜转 讬砖 诇讜. 讗讘诇 讘谞讜 讻讬 讛讗讬 讙讜谞讗 讚诪转 讗讘讬讜 讘讞讬讬 讗讘讬 讗讘讬讜 讜讗讞专 讻讱 诪转 讗讘讬 讗讘讬讜, 讛专讬 讝讛 诪讜爪讬讗 诪讬讚 讛诇拽讜讞讜转 讘诇讗 讚诪讬诐, 讚讗注"讙 讚讗讬讛讜 诪讻讞 讗讘讬讜 讛讜讗 讚讝讗讻讬 讘讛讜 诇讗 讞讬讬诇 注诇讬讛 砖注讘讜讚讗 讚诇讜拽讞 讗讛谞讬 谞讻住讬 讻诇诇. 讜讝讜 讛讬讗 砖拽砖讛 讘讚讬谞讬 诪诪讜谞讜转, 讚讻讬讜谉 讚讗讬讛讜 诪讻讞 讗讘讬讜 拽讗转讬 诇讗 讬讛讗 讻讞讜 讬驻讛 诪讻讞 讗讘讬讜, 讚讻讬 讛讬讻讬 讚讗讘讬讜 诇讗 诪爪讬 诇讗驻讜拽讬 讘诇讗 讚诪讬诐 讗讬讛讜 谞诪讬 诇讗 诇驻讬拽 讘诇讗 讚诪讬诐.



讜讚讞讬谞谉 诪讗讬 拽讜砖讬讗 诪爪讬 讗诪专 诪讻讞 讗讘讜讛 讚讗讘讗 拽讗转讬谞讗 转讚注 讚讻转讬讘 转讞转 讗讘讜转讬讱 讬讛讬讜 讘谞讬讱. 讜讗注"讙 讚讚讞讬谞谉 (诇讛诇谉 讘住讜讛"注) 讘讘专讻讛 讛讜讗 讚讻转讬讘 讗讘诇 诇注谞讬谉 讚讬谞讗 诇讗, 砖谞讜讬讗 讚砖谞讬谉 砖谞讜讬讗 讛讜讗, 讚住转诪讗 讚诪转谞讬' 讚谞驻诇 讛讘讬转 注诇讬讜 讜注诇 讗讘讬讜 诪住讬讬注 诇讬讛 讻讚讘注讬谞谉 诇诪讬诪专 拽诪谉. 转讚注 谞诪讬 诪讚诇讗 诪谞讬 诇讛 讙诪专讗 讘讛讚讬 转诇转 诪讬诇讬 讚砖讜讬谞讛讜 专讘谞谉 讻讛诇讻转讗 讘诇讗 讟注诪讗, 砖诪注 诪讬谞讛 讚讛讗讬 讟注诪讗 诪讻讞 讗讘讜讛 讚讗讘讗 拽讗 讗转讬谞讗 讟注诪讗 诪注诇讬讗 讛讜讗. 讜讗驻讬诇讜 诇诪讗谉 讚讟专讞 诇讚讞讜讬讬讛 诇住讬讬注转讬谉 诇讗讜拽讜诪讬 拽讜砖讬讬谉 讘注诇诪讗 拽讗 讘注讬 诇诪讬诪专讗 讻讚拽讗讬 拽讗讬 诪讬讛讜 诇注谞讬谉 讚讬谞讗 讛讬诇讻转讗 讻讚拽讗诪专讬谞谉. 转讚注 谞诪讬 讚讗驻讬诇讜 讘讚砖诇讞讜 诪转诐 讚拽砖讬讗 诇讛讜 讗讬谞讛讜 讙讜驻讬讛讜 讛讜讛 住讘讬专讗 诇讛讜 讚讘谞讜 诪讜爪讬讗 诪讬讚 讛诇拽讜讞讜转 讜讟注诪讗 讚诪讬诇转讗 讛讜讗 讚诇讗 讛讜讜 讬讚注讬:



拽住讟. 讜住讘专讬谞谉 诇诪讬诪专 讗讬 拽砖讬讗 讛讗 拽砖讬讗 讘谉 砖诪讻专 讞诇拽 讘讻讜专讛 讘讞讬讬 讗讘讬讜 讜诪转 讛讘谉 讜讗讞专 讻讱 诪转 讛讗讘 讘谞讜 诪讜爪讬讗 诪讬讚 讛诇拽讜讞讜转 讘诇讗 讚诪讬诐 讜讝讜 讛讬讗 砖拽砖讛 讘讚讬谞讬 诪诪讜谞讜转 讗讘讜讛 诪讝讘讬谉 讜讗讬讛讜 诪驻讬拽. 讜讻讬 转讬诪讗 诪爪讬 讗诪专 讗谞讗 诪讻讞 讗讘讜讛 讚讗讘讗 拽讗转讬谞讗 讗讬 诪讻讞 讗讘讜讛 讚讗讘 拽讗转讬 讗讘讜讛 讚讗讘 讘讞诇拽 讘讻讜专讛 诪讗讬 注讘讬讚转讬讛. 讜讚讞讬谞谉 诪讗讬 拽讜砖讬讗 诪爪讬 讗诪专 诪讻讞 讗讘讜讛 讚讗讘 拽讗转讬谞讗 讜讘诪拽讜诐 讗讘 拽讗讬诪谞讗. 讜讗诪讟讜诇 讛讻讬 诪爪讬 诪驻讬拽. 讜讻谉 讛诇讻转讗:



拽注. 讜砖诪注讬谞谉 诪讬谞讛 讚讘谉 讛讘谉 讘谞讻住讬 讚讗讘讗 讚讗讘讜讛 诇讻讜诇讬 注诇诪讗 诪讻讞 讗讘讗 讚讗讘讜讛 拽讗转讬. 讜讻讬 诪住驻拽讗 诇谉 讗讬 讛讗讬 讚讗转讬 诪讻讞 讗讘讗 讚讗讘讜讛 诇讗讜 诪讻讞 讗讘讗 讚讗讘讜讛 讘诇讞讜讚 拽讗转讬 讗诇讗 诪讻讞 讗讘讜讛 谞诪讬 拽讗转讬, 讗讜 讚讬诇诪讗 诪讻讞 讗讘讗 讚讗讘讜讛 讘诇讞讜讚 拽讗转讬 讚讛讜讛 诇讬讛 讻讘专讬讛 诪诪砖. 讜讛讬讬谞讜 讚讗诪专讬谞谉 诪爪讬 讗诪专 诪讻讞 讗讘讜讛 讚讗讘讗 拽讗讬诪谞讗 讜讘诪拽讜诐 讗讘 拽讗讬诪谞讗, 讜诇讗讜 诪讞诪转 讚讗转讬谞讗 诪讻讞 讗讘讗, 讚讗诐 讻谉 讛讚专 拽讜砖讬讬谉 诇讚讜讻转讬讛 讗讘讜讛 诪讝讘讬谉 讜讗讬讛讜 诪驻讬拽. 讗诇讗 诇诪讬诪专讗 讚讻讬 讛讬讻讬 讚讗讬转 诇讬讛 诇讘谉 讛讘讻讜专 讞诇拽 讘讻讜专讛 讘谞讻住讬 讗讘讬讜, 讛讬讻讗 讚诪讬转 讛讘讻讜专 谞诪讬 讘谞讜 讘讚讜讻转讬讛 拽讗讬 诇诪讞砖讘讬讛 讻诪讗谉 讚讛讜讬 讗讬讛讜 讘专讬讛 讚讗讘讗 讚讗讘讜讛 讜讛讜讬 讘讻讜专. 讜讗讬 讛讗讬 讚讞诇讜拽 讘讻讜专讛 讛讬诇讻转讗 讛讬讗, 讚注诇 讻专讞讬讱 诪讻讞 讗讘讗 讚讗讘讜讛 讘诇讞讜讚 拽讗转讬. 讜诇讗 讝讜 讘诇讘讚 讗诇讗 讻诇 讬讜专砖 谞诪讬 讗驻讬' 专讞讜拽 讬讜转专 诪讚讗讬 讻讬讜谉 讚专讗讜讬 诇讬讜专砖讜 注诇 讻专讞讬讱 诪讻讞 讘注诇 讛谞讻住讬诐 讙讜驻讬讛 拽讗转讬. 诇诪讗讬 谞驻拽讗 诪讬谞讛, 诇诪讗谉 讚讛讬诪谞讬讛 诇讞讘专讬讛 讜诇讘讗讬诐 诪讻讞讜 注诇讬讜 讜注诇 讛讘讗讬诐 诪讻讞讜, 讛专讬 讛讬讜专砖讬谉 讘讻诇诇 讛讘讗讬诐 诪讻讞讜, 讚讛讗 讗驻讬' 诇诪讗谉 讚拽砖讬讗 诇讬讛 (讛讘讛) [讛讻讗] 讗讘讜讛 诪讝讘讬谉 讜讗讬讛讜 诪驻讬拽 诇讗 拽讗诪专 讚诇讗 讗转讬 诪讻讞 讗讘讗 讚讗讘讜讛 讗诇讗 诪砖讜诐 讚讗转讬 谞诪讬 诪讻讞 讗讘讜讛 讻讚讘专讬专谞讗 讜讻诇 砖讻谉 讚讛讗 讚讞诇拽 讘讻讜专讛 讛讬诇讻转讗 讛讬讗:



拽注讗. 讜住讘专讬谞谉 诇诪讬诪专 讗诇讗 讗讬 拽砖讬讗 讛讗 拽砖讬讗 讛讬讛 讬讜讚注 诇讜 讘注讚讜转 注讚 砖诇讗 砖诇讗 谞注砖讛 讙讝诇谉 讜讻砖谞注砖讛 讙讝诇谉 讛讜讗 讗讬谞讜 诪注讬讚 注诇 讻转讘 讬讚讜 讗讘诇 讗讞专讬诐 诪注讬讚讬谉 注诇 讻转讘 讬讚讜 讗讬讛讜 诇讗 诪讛讬诪谉 讗讞专讬谞讬 诪讛讬诪谞讬. 讜讗讜拽讬诪谞讗 讻讙讜谉 砖讛讜讞讝拽 讻转讘 讬讚讜 讘讘"讚 讘砖讟专 讝讛 拽讜讚诐 砖讬注砖讛 讙讝诇谉. 讗讘诇 讗诐 诇讗 讛讜讞讝拽 讻转讘 讬讚讜 讘砖讟专 讝讛 讘讘"讚 注讚 砖诇讗 谞注砖讛 讙讝诇谉 讗驻讬诇讜 讗讞专讬诐 讗讬谉 诪注讬讚讬谉 注诇 讻转讘 讬讚讜, 讞讬讬砖讬谞谉 砖诪讗 讛讬讜诐 讞转诐 讘讜, 讚讛砖转讗 讗讬讛讜 诇讗 诪讛讬诪谉 讗讞专讬谞讬 诪讛讬诪谞讬. 讜住讘专讬谞谉 诇诪讬诪专 讗讬 拽砖讬讗 讛讗 拽砖讬讗 讛讬讛 讬讜讚注 诇讜 讘注讚讜转 注讚 砖诇讗 谞注砖讛 讞转谞讜 讜谞注砖讛 讞转谞讜 讛讜讗 讗讬谞讜 诪注讬讚 注诇 讻转讘 讬讚讜 讗讘诇 讗讞专讬诐 诪注讬讚讬谉 讗讬讛讜 诇讗 诪讛讬诪谉 讗讞专讬谞讬 诪讛讬诪谞讬 讜讻讬 转讬诪讗 讛讻讗 谞诪讬 讻讙讜谉 砖讛讜讞讝拽 讻转讘 讬讚讜 讘讘"讚 讜讛讗诪专 专讘 讬讜住祝 讘专 诪谞讬讜诪讬 讗诪专 专讘 谞讞诪谉 讗注"驻 砖诇讗 讛讜讞讝拽 讻转讘 讬讚讜 讘讘"讚 讘砖讟专 讝讛 拽讜讚诐 诇讻谉. 讜诪住拽谞讗 诪讗讬 拽讜砖讬讗 讚讬诇诪讗 讙讝讬专转 诪诇讱 讛讬讗. 讻诇讜诪专 驻讬住讜诇讗 讚拽专讜讘讬诐 诇讗讜 诪砖讜诐 讚诇讗 诪讛诪谞讬 讛讜讗 讗诇讗 讙讝讬专转 诪诇讱 讛讬讗, 讚讗讬 诇讗 转讬诪讗 讛讻讬 诪砖讛 讜讗讛专谉 诪砖讜诐 讚诇讗 诪讛讬诪谞讬 讛讜讗 讗诇讗 讙讝讬专转 诪诇讱 讛讬讗 讛讻讗 谞诪讬 讙讝讬专转 诪诇讱 讛讬讗:





转讜住驻讜转 专讬"讚

(讻讙) 讜讻"转 讛"谞 砖讛讜讞讝拽 讻转讘 讬讚讜 讘讘"讚 讜讛讗诪专 专讘 讬讜住祝 讘专 诪谞讬讜诪讬 讻讜' 讛谞讻讜谉 讘注讬谞讬 讚诇"讙 讛讻讬 讚诪砖诪注 讚诇讗 讗诪专 专讘 讬讜住祝 讗诇讗 注诇 讞转谞讜 讗讘诇 注诇 讙讝诇谉 诇讗 讗诇讗 讛"讙 讜讚讬诇诪讗 讛"谞 砖讛讜讞讝拽 讻"讬 讘讘"讚 讜讻讬 诪拽砖讛 讜讛讗诪专 专讘 讬讜住祝 讗转专讜讬讬讛讜 诪拽砖讛 讘讬谉 讗讞转谉 讘讬谉 讗讙讝诇谉 讚讗注"讙 讚讗讬谞讛讜 诇讗 诪讛讬诪谞讬 讗讞专讬谞讬 [诪讛讬诪谞讬] 讚讗讬谞讛讜 诇讗 诪讛讬诪谞讬 讙讝讬专转 诪诇讱 讛讬讗 讗讘诇 讗讞专讬谞讬 砖讗讬谞谉 诇讗 讙讝诇谞讬诐 讜诇讗 拽专讜讘讬诐 诪讛讬诪谞讬:





砖讬讟讛 诪拽讜讘爪转

讗讘讜讱 诪讝讘讬谉 讜讗转 诪驻拽转. 讛拽砖讛 讛专讬讘"诐 诪讗讬 驻专讬讱 讜讛诇讗 讗讬谉 讛诪讻专 诪讻专 讻诇诇 砖诪讻专 诇讛诐 讚讘专 砖诇讗 讘讗 诇注讜诇诐. 讜诇注讬诇 讘讬讗专转讬 讛拽讜砖讬讗 讘驻专拽 讬砖 谞讜讞诇讬谉 讜驻讬专讜砖 专"讬 讝"诇 讜诪讛 砖讛拽砖讛 注诇 驻讬专讜砖讜. 讜转讬专抓 专讘讬谞讜 转诐 讝"诇 讻讙讜谉 砖讗诪专 砖讚讛 讝讜 砖讗讬专砖 诪讗讘讗 诪讻讜专 诇讱 讚讻讛讗讬 讙讜讜谞讗 诪讻讜专 讗驻讬诇讜 诇诪讗谉 讚讗诪专 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 诪讗讞专 砖诪讘专专 讗转 讛诪讻专. 讜诪讬讛讜 拽砖讛 讚讗祝 注诇 讙讘 讚诪爪讬 诇诪讻讜专 讛谞讬 诪讬诇讬 讗诐 讬讘讗 诇讘住讜祝 诇讬讚讜 讗讘诇 讝讛 砖诪转 讘讞讬讬 讛讗讘 讜诇讗 讘讗 诇讬讚讜 诪注讜诇诐 诇讗 诪爪讬 诇诪讻讜专 讻讚讗诪专讬谞谉 诇注讬诇 诇专讘讬 诪讗讬专 讘谞讻住讬诐 砖谞驻诇讜 诇讜 讻砖讛讜讗 讙讜住住. 讜讛专讬讘"诐 讝"诇 转讬专抓 讚驻砖讬讟讗 诇讛讜 讚砖诇讞讜 诪转诐 讚谞讻住讬诐 诇讗 讬拽谞讛. 讜讝讛 讗讬谞讜 拽砖讛 诇讛诐 讗诇讗 讝讛 讛讜讗 砖拽砖讛 诇讛诐 砖讛讘谉 诪讜爪讬讗 诪讬讚 讛诇拽讜讞讜转 讘讞谞诐 讜讗祝 讛讚诪讬诐 砖拽讘诇 讗讘讬讜 诇讗 讬讞讝讬专 讚谞讛讬 讚讛诪讻专 讗讬谞讜 诪讻专 诪讻诇 诪拽讜诐 讛讚诪讬诐 砖讛讜爪讬讗 讬讞讝讬专 诪转讜讱 讗讜转诐 讛谞讻住讬诐 讜讗驻讬诇讜 诇讗 讛谞讬讞 讗讘讬讜 讗讞专讬诐 讚诪拽讞 讟注讜转 讛讜讬. 讜诪住讬拽 讚诪讻讞 讗讘讗 讚讗讘讜讛 拽讗转讬谞讗 讜讗讬谞讬 讬讜专砖 讗讘讬 讻诇诇 讻讬 讗诐 讝拽谞讬 讜诇讗 诪讻专 诇讛诐 讛讜讗 讻诇讜诐 讜诇讗 讗讞讝讬专 诇讻诐 诪注讜转 砖谞转转诐 讘讛谞讛讜 谞讻住讬诐. 讜诪讬讛讜 拽砖讛 诇驻讬专讜砖 讝讛 讗诪讗讬 爪专讬讱 诇诪讬诪专 诪讻讞 讗讘讗 讚讗讘讜讛 拽讗转讬谞讗 讻讬 讛讬讻讬 讚驻砖讬讟讗 讚讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐 讛讻讬 谞诪讬 谞讬诪讗 讗讬谞讜 诪砖注讘讚 专讗讜讬 砖诇讗 讘讗 诇讬讚讜 讘讞讬讬讜 讚讗砖讛 讗讬谞讛 谞讜讟诇转 讻转讜讘转讛 讘专讗讜讬 讻讚转谞谉 讘讘讻讜专讜转. 讜讻讬 转讬诪讗 讗诇讬诐 砖注讘讜讚讬讬讛讜 讟驻讬 诪讻讞 诪砖讜诐 砖拽谞讛 讗诇讜 讛谞讻住讬诐 诪讻诇 诪拽讜诐 拽砖讛 讘住讜祝 讛住讜讙讬讗 讚拽讗诪专 诪讗讬 诇讗讜 讬讜专砖讬谉 讘谞讬 诪讜专讬砖讬讜 讗讞讬 讜讘注讬 诇讗讜讻讜讞讬 讚讗驻讬诇讜 诇注谞讬谉 讚讬谞讗 讗诪专讬谞谉 转讞转 讗讘讜转讬讱 讬讛讬讜 讘谞讬讱 讚讗讬 诇讗讜 讛讻讬 讗驻讬诇讜 讛讘谉 诪转 转讞诇讛 讙讘讬 讘注诇 讞讜讘 讜讗诪讗讬 讛讗 诇讗 讗讬讬专讬 诪转谞讬转讬谉 讘诪讻专 讗诇讗 讘砖注讘讜讚 讚诪诇讜讛 讚驻砖讬讟讗 讚诇讗 诪砖转注讘讚讬 讘专讗讜讬. 讜爪专讬讱 诇讜诪专 诇讚讘专讬 讛专讬讘"诐 讝"诇 讚讗讬谞讜 驻砖讜讟 诇讜 诇转诇诪讜讚 讘讻讗谉 讚专讗讜讬 诇讗 诪砖转注讘讚 讚诪转谞讬转讬谉 讚讘讻讜专讜转 讗讬讻讗 诇诪讬诪专 讙讘讬 讻转讜讘讛 讚讜拽讗 诇讗 诪砖转注讘讚讬 讗讘诇 诇讘注诇 讞讜讘 诪砖转注讘讚 讜诪拽讜诇讬 讻转讜讘讛 砖谞讗讜 讻讗谉 讻讚讗诪专讬谞谉 讛转诐 诇注谞讬谉 砖讘讞. 讗讬 谞诪讬 讬砖 诇讜诪专 讚讛讗 讚转谞讬 讘讘讻讜专讜转 讗讬谉 讛讗砖讛 谞讜讟诇转 讘专讗讜讬 讛谞讬 诪讬诇讬 讻砖谞驻诇讛 讬专讜砖讛 砖讛讬转讛 专讗讜讬讛 诇讘注诇讛 诇驻谞讬 讗讞讬讜 砖诇讗 讛讬讛 诇讜 诇讘注诇讛 讘谉 砖讬讬专砖 讬专讜砖转讜 砖谞驻诇讛 诇讜 诪讗讘讬讜 讚诇讗 诪讙讘讬谞谉 诇讗砖讛 讜讻谉 谞诪讬 诇讘注诇 讞讜讘 讗讘诇 讛讬讻讗 砖谞砖讗专 诇讘注诇讛 讘谉 讬讜专砖 砖讛讜讗 讘诪拽讜诐 讘注诇讛 诇讗 讞砖讘讬谞谉 诇讬讛 专讗讜讬 诇讛驻住讬讚 讻转讜讘讛 讚讻讬讜谉 砖讘讗转 讛讬专讜砖讛 诇讬讚 讘谞讜 讞砖讘讬谞谉 讻讗诇讜 讘讗讛 诇讬讚讛 讜讻谉 谞诪讬 讘注诇 讞讜讘. 讜谞专讗讛 诇驻专砖 讚讗讬讬专讬 讻讙讜谉 砖讗诪专 诪讛 砖讗讬专砖 诪讗讘讗 讛讬讜诐 诪讻讜专 诇讱 讚讻讬 讛讬讻讬 讚诪讻讜专 诇专讘谞谉 讚专讘讬 诪讗讬专 诪砖讜诐 讻讘讜讚 讗讘讬讜 诇拽谞讜转 诇讜 转讻专讬讻讬谉 讛讻讬 谞诪讬 诪讻讜专 讗驻讬诇讜 诪转 讛讘谉 讘讞讬讬 讗讘讬讜 讚诇讗 拽谞讛 讗诇讗 诇讗讞专 诪讬转讛 诪砖讜诐 讻讘讜讚 讗讘讬讜 讜诇讛讻讬 拽讗诪专 讝讜 讛讬讗 砖拽砖讛 讘讚讬谞讬 诪诪讜谞讜转 讚讻讬讜谉 讚诪拽谞讛 讚讘专 砖诇讗 讘讗 诇注讜诇诐 讗驻讬诇讜 讻砖诪转 谞诪讬 讬讘讜讗讜 诪讻讞讜 诇讬讚 讛诇讜拽讞 讜诇讗 诇讬讚 讛讘谉. 讜驻专讬讱 讜诪讗讬 拽讜砖讬讗 讚诪爪讬 讗诪专 诇讛讜 诪讻讞 讗讘讜讛 讚讗讘讗 拽讗转讬谞讗. 转讚注 讚讻转讬讘 讻讜' 讜专诪讬 诇拽诪谉 讛讛讜讗 讘讘专讻讛 讻转讬讘 讜驻专讬讱 讜讘注谞讬谉 讚讬谞讗 诪讬 诇讗 讻转讬讘 讗讛讗 转谞谉 谞驻诇讛 讘讬转 讻讜' 讜讻讬 讛讬讻讬 讚讗讚诐 诪拽谞讛 讚讘专 砖诇讗 讘讗 诇注讜诇诐 讛讻讬 谞诪讬 诪砖转注讘讚 诪讛 砖谞讜驻诇 诇驻谞讬讜 诇讗讞专 诪讜转讜 讜诪讚讗诪专讬 讬讜专砖讬 讛讗讘 讚讛讬讬谞讜 讘谞讬 讛诪转 讛讘谉 诪转 专讗砖讜谉 讜诇讗 讬拽讞 讛诪诇讜讛 讻诇讜诐 讗诇诪讗 诪讜讻讞 诪讬诇转讗 讚诇注谞讬谉 讚讬谞讗 谞诪讬 讻转讬讘 讜诪砖谞讬 诇讗 讬讜专砖讬 讛讗讘 讗讞讬 讗讘诇 讗诐 讛讬讛 讘谉 讛讬讛 讛讘注诇 讞讜讘 诇讜拽讞 诪诪讛 谞驻砖讱 讚转讞转 讗讘讜转讬讱 讬讛讬讜 讘谞讬讱 诇注谞讬谉 讘专讻讛 讛讜讗 讚讻转讬讘. 讛专讗"砖 讝"诇.  
讜讛专砖讘"讗 讝"诇 驻讬专砖 讻驻讬专讜砖 专讬讘"诐 讜讝讛 诇砖讜谞讜: 讘谉 砖诪讻专 讘谞讻住讬 讗讘讬讜 讘讞讬讬 讗讘讬讜 讜诪转 讛讘谉 诪讜爪讬讗 诪讬讚 讛诇拽讜讞讜转. 讜诇讗讜 讚讜拽讗 讛讘谉 讻讜' (讚祝 砖诇"讝 注诪讜讚 讗') 注讚 讛诇拽讜讞讜转 砖讘讚祝 注爪诪讜. 注讻"诇. 
讜讻谉 驻讬专砖 讛"专 讬讛讜谞转谉 讝"诇 讚讗讬谞讜 诪讞讝讬专 诇诇拽讜讞讜转 讗讜转诐 讛讚诪讬诐 砖谞转谞讜 诇讗讘讬讜 讜讗讬 诪砖讜诐 砖讟专 讛诪讻专 诇讗 诪讬拽专讬 讘砖讟专 讚讛讗 讞住驻讗 讘注诇诪讗 讛讜讗 讚讛讗 诪讛 砖讗讬专砖 诪讗讘讗 诪讻讜专 诇讱 讛讜讗 讛讬诇讻讱 诪诇讜讛 注诇 驻讛 讛讬讗 讜讗讬谞讛 讙讜讘讛 诪谉 讛讬讜专砖讬诐 讜诇讬讻讗 诇诪讬诪专 讘讛讗 诪砖讜诐 谞注讬诇转 讚诇转 讚讛讗 讗讬谞讛讜 讗驻住讚讜 讗谞驻砖讬讬讛讜. 注讚 讻讗谉. 


诪讻讞 讗讘讬 讛讗讘 拽讗转讬谞讗. 讻讬 讘谉 讛讘谉 讛专讬 讻讘谉. 诪讻讞 讗讘讬 讛讗讘 拽讗转讬谞讗 讜讘诪拽讜诐 讗讘 拽讗讬诪谞讗 讻诇讜诪专 讗讞专 诪讬转转 讗讘讬 砖谞讬 诪讜专讬砖讬谉 讬砖 诇讬 讻讬 讗谞讬 讬讜专砖 讗转 讗讘讬 讛讗讘 砖诇讗 转讘讗 诇讬 谞讞诇转讬 诪讬讚 讗讘讬 讻讬 讗诐 诪讬讚 讜拽谞讬 砖讗谞讬 讻讘谞讜 讜讙诐 讗谞讬 讬讜专砖 讗转 讗讘讬 讜谞讜讟诇 讞诇拽 讘讻讜专转讜 砖讗祝 注诇 驻讬 砖诪转 讗讘讬讜 讘讞讬讬 讗讘讬 讗讘讬讜 谞讜讟诇 讞诇拽 讘讻讜专讛 讘拽讘专 讜诪讜专讬砖 讗讜转讛 诇讘谞讬讜 砖讛专讬 讛谞讻住讬诐 诪讜讞讝拽讬诐 讛讬讜 讘讞讬讬讜 讘讬讚 诪讜专讬砖讜. 讜讗讬谉 拽讜专讗讬谉 专讗讜讬 诇讘讻讜专 砖诪转 讗讘讬讜 讘讞讬讬 诪讜专讬砖讜 讗诇讗 讗讜转诐 谞讻住讬诐 砖谞驻诇讜 讘讬专讜砖讛 诪砖诪转 专讗讜讬谉 讛诐 讗爪诇讜 砖诇讗 讛讜讞讝拽讜 讘讬讚 讗讘讬讜 讘讞讬讬讜 讜讗讬谉 讗谞讬 拽讜专讗 讘讛诐 讘讻诇 讗砖专 讬诪爪讗 诇讜 砖诇讗 讛讬讜 诪爪讜讬谉 讘讬讚 讗讘讬讜 讘讬讜诐 诪讜转讜 讜讛讻讬 讗讬转讗 讘讬专讜砖诇诪讬. 讛专讗讘"讚 讝"诇. 


讜讛讗 讗诪专 专讘 讬讜住祝 讘专 诪谞讬讜诪讬 讗诪专 专讘 谞讞诪谉 讗祝 注诇 驻讬 砖诇讗 讛讜讞讝拽 讻转讘 讬讚讜 讘讘讬转 讚讬谉. 驻讬专讜砖 讚驻住讜诇 拽讜专讘讗 诇讗讜 诪砖讜诐 讚诇讗讜 诪讛讬诪谞讬 讗诇讗 讙讝讬专转 诪诇讱 讛讬讗 讜讻讚诪住拽讬谞谉. 讛讬诇讻讱 谞拽讟讬谞谉 讚讛讬讛 讬讜讚注 诇讜 注讚讜转 注讚 砖诇讗 谞注砖讛 讞转谞讜 讜谞注砖讛 讞转谞讜 讛讜讗 讗讬谞讜 诪注讬讚 诇讜 注诇 讻转讘 讬讚讜 讗讘诇 讗讞专讬诐 诪注讬讚讬诐 讜讗祝 注诇 驻讬 砖诇讗 讛讜讞讝拽 讻转讘 讬讚讜 讘讘讬转 讚讬谉 讜诇讗 讞讬讬砖讬谞谉 讚讬诇诪讗 注讻砖讬讜 讻转讘讜 讗诇讗 砖讛拽讚讬诐 讝诪谞讜 诪拽讜讚诐 砖讛讬讛 讞转谞讜 诪砖讜诐 讚讻讬讜谉 讚拽专讜讘讬诐 诪讛讬诪谞讬 讗诇讗 讚诪讙讝专转 诪诇讱 驻住讬诇讬 讻诇 砖讗讬谉 讗谞讜 爪专讬讻讬诐 诪诪砖 诇注讚讜转诐 讻讙讜谉 砖讗讞专讬诐 诪注讬讚讬诐 注诇讬讛诐 谞讗诪谞讬诐. 讗讘诇 讛讬讛 讬讜讚注 诇讜 注讚讜转 注讚 砖诇讗 谞注砖讛 讙讝诇谉 讜谞注砖讛 讙讝诇谉 讗驻讬诇讜 讗讞专讬诐 讗讬谉 诪注讬讚讬诐 注诇 讻转讘 讬讚讜 讗诇讗 讗诐 讻谉 讛讜讞讝拽 讻转讘 讬讚讜 讘讘讬转 讚讬谉 讻诇讜诪专 砖专讗讜 砖讟专 讝讛 讘讞转讬诪讛 讝讜 拽讜讚诐 砖谞注砖讛 讙讝诇谉 讛讗 诇讗讜 讛讻讬 讞讬讬砖讬谞谉 砖诪讗 讻转讘讜 讛砖转讗 讜讛拽讚讬诐 讝诪谞讜 讻讬讜谉 讚驻讬住讜诇讗 讚讙讝诇谉 诪砖讜诐 讚诇讗 诪讛讬诪谉 讛讜讗 讜讻谉 驻住拽 讛专诪讘"诐 讝"诇 讘驻专拽 讬"讚 诪讛诇讻讜转 注讚讜转. 讜诇讗 谞转讻讜讜谞讜 讚讘专讬 专"砖 讝"诇 砖讻转讘 砖讗祝 驻讬住讜诇 讛讙讝诇谉 诇讗讜 诪砖讜诐 讚诇讗 诪讛讬诪谉 讗诇讗 诪砖讜诐 讙讝专转 诪诇讱. 讛专"谉 讝"诇. 


讜讝讛 诇砖讜谉 讛专讗讘"讚: 讜讚讬诇诪讗 讙讝专转 诪诇讱 讛讬讗. 讻诇讜诪专 讛诇讻讛 诇诪砖讛 诪住讬谞讬. 讜讗讬谉 讚谞讬谉 注诇 讛讛诇讻讛~ 讚诇讗讜 诪砖讜诐 讛讬诪谞讜转讗 讛讜讗 讚讛讗 诪砖讛 讜讗讛专谉 诇讻讜诇讬 注诇诪讗 诪讛讬诪谞讬 讜讗驻讬诇讜 讛讻讬 讞讚 注诇 讞讘专讬讛 诇讗 诪拽讘诇讬谞谉 住讛讚讜转讬讬讛讜. 讛专讗讘"讚 讝"诇. 
诇拽爪转 讙讚讜诇讬 讛讚讜专讜转 专讗讬转讬 砖讻诇 砖讘讗讜 诇讚讬谉 讜讛讘讬讗 讛讗讞讚 注讚 砖谞诪爪讗 拽讜专讘转讜 驻住讜诇 讜谞讙诪专 讛讚讬谉 诇驻住讜诇 讗转 讛注讚讜转 讜讗讞专 讻讱 谞转专讞拽 讜讘讗 诇讛讘讬讗讜 注讻砖讬讜 诇讚讬谉 砖讗讬谞讜 谞讗诪谉 砖讻诇 讗讚诐 注砖讜讬 诇讛讞讝讬拽 讗转 讚讘专讬讜 讜讛专讬 讛讜讗 讻注讬谉 谞讜讙注 讘讚讘专. 讛"专 诪谞讞诐 讛诪讗讬专讬 讝"诇 讘驻专拽 讝讛 讘讜专专.





诪讛专砖"讗 - 讞讬讚讜砖讬 讛诇讻讜转

讘讚"讛 讜诇讬诪专讜 诇讬讛 讻讜' 讛讬讬谞讜 讻讙讜谉 砖诇讗 诪转 讛讘谉 讘讞讬讬 讛讗讘 讗诇讗 砖谞转谞讜 诇讜 讻讜' 注讻"诇 讜讻"讛 讘转讜住驻讜转 讬砖谞讬诐 讜讚讘专讬讛诐 诪讘讜讗专讬诐 讘驻砖讬讟讜转 诇诪讗讬 讚讗诪专讬谞谉 驻' 讬"谞 讬讻讬专 诇专讘谞谉 诇"诇 诇诪讬转讘讗 诇讜 驻讬 砖谞讬诐 诇讗 讬讛讗 讗诇讗 讗讞专 讗诇讜 讘注讬 诇诪讬转讘讗 诇讜 讘诪转谞讛 诪讬 诇讗 讬讛讬讘 诇讗 爪专讬讻讗 讘谞讻住讬诐 砖谞驻诇讜 诇讜 诇讗讞专 诪讻讗谉 讜诇专"诪 讚讗诪专 讗讚诐 讻讜' 讘谞讻住讬诐 砖谞驻诇讜 诇讜 讻砖讛讜讗 讙讜住住 讜诪讛专砖"诇 讛讙讬讛 讘讻讗谉 诇讗讬谉 爪讜专讱 讗讜诇讬 讛讬讛 谞注诇诐 诪注讬谞讬讜 讛住讜讙讬讗 砖诐 讜拽"诇:


讘讗"讚 诇讗 讞砖讬讘 谞诪讬 诇注谞讬谉 专讗讜讬 讚讗讬谞讛 讻讜' 砖讙讘讜 拽专拽注 讘讞讜讘转 讻讜' 讜注"拽 诇诪讛 讬砖 诇讜 诇讛讬讜转 诇诇拽讜讞讜转 砖注讘讜讚 注诇 讗讘讬讜 诪讬 注讚讬祝 诪诪诇讜讛 注诇 驻讛 讻讜' 注讻"诇 讛讙诐 砖讻转讘讜 诇注讬诇 讚拽讬讬诪讬谞谉 讛讻讗 讻诪"讚 诪诇讜讛 注诇 驻讛 讙讜讘讛 诪谉 讛讬讜专砖讬诐 讛讬讬谞讜 诪砖讜诐 讚诪爪讜讛 诇驻专讜注 讞讜讘转 讗讘讬讛谉 讘砖讞诇 讛砖注讘讜讚 诪注讜诇诐 注诇 拽专拽注 讝讜 砖讛讬讛 砖诇 讗讘讬讛谉 讗讘诇 讛讻讗 诪注讜诇诐 诇讗 讞诇 讛砖注讘讜讚 砖诇 讛诇拽讜讞讜转 注诇 拽专拽注 讝讜 讚诪注讜诇诐 诇讗 讘讗转 讛拽专拽注 诇讬讚 讗讘讬讛谉 砖讛讬讛 诪讜讻专 诇诇拽讜讞讜转 讚拽专拽注 讝讜 砖诇 讗讘讬 讗讘讬讛谉 讛讬讛 诪注讜诇诐 讜讛讜讗 诇讗 讞讬讬讘 讻诇讜诐 诇诇拽讜讞讜转 砖讬讛讬讛 砖注讘讜讚谉 注诇 拽专拽注 砖诇讜 讜诇讗 砖讬讬讱 讻讗谉 诪爪讜讛 诇驻专讜注 讞讜讘转 讗讘讬讛谉 讜讗"讻 讛讱 讚讛讻讗 讗驻讬诇讜 诇诪"讚 诪诇讜讛 注"驻 讙讜讘讛 诪谉 讛讬讜专砖讬谉 诇讗 注讚讬祝 诪诪诇讜讛 注"驻 砖讗讬谞讜 讙讜讘讛 诪谉 讛讬讜专砖讬谉 诇诪讗谉 讚讗讬转 诇讬讛 讚讗讬谞讜 讙讜讘讛 诪讛"讟 讚诇讗 讞诇 砖注讘讜讚讜 砖诇 讛诪诇讜讛 诪注讜诇诐 讜讚讜"拽:


讘讚"讛 讻讙讜谉 砖讛讜讞讝拽 讻讜' 诪讬 诇讗 诪爪讬 诇诪讟注讬 讘讛讛讜讗 讙讘专讗 讗讬 讙讝诇谉 讻讜' 注讻"诇 专"诇 讚讗讬谉 讚专讱 诇讻转讜讘 讝诪谉 讘讛谞驻拽 讜讗"讻 讗祝 砖诪转讜讱 讝诪谉 讛砖讟专 谞讬讻专 砖讘讟专诐 讛讬讜转讜 讙讝诇谉 谞讻转讘 讻驻专砖讘"诐 诪"诪 讗驻砖专 砖讛讬讜诐 讻转讘讜 讛讙讝诇谉 讜讛拽讚讬诐 讝诪谞讜 讜讘讗 诇驻谞讬 讛讚讬讬谞讬谉 讛讬讜诐 讜诇讗 讬讚注讜 讘讜 砖讛讜讗 讙讝诇谉 讜拽讬讬诪讜讛 讛讬讜诐 讗讞专 砖讻讘专 讛讬讛 讙讝诇谉 讚诇讬讻讗 诇诪讬诪专 诇驻专砖讘"诐 砖讛讚讬讬谞讬诐 讛诐 讘讻讗谉 讜讛讙讬讚讜 砖拽讬讬诪讜讛 讟专诐 讛讬讜转讜 讙讝诇谉 讚讗"讻 讛谞驻拽 诇"诇 讚住讙讬 诇讛讜 诇诪讬诪专 讘注"驻 砖专讗讜 砖讟专 讝讛 拽讜讚诐 砖谞注砖讛 讙讝诇谉 讻诪讜 砖驻讬专砖讜 讛转讜住' 讜注讜讚 砖讻转讘 讛谞讬 讗讞专讬谞讬 讗讻转讘 讬讚谉 讛谉 诪注讬讚讬诐 讜诇讗 讗讻转讘 讬讚讜 讻讜' 讜讗诐 谞讗诪专 讻谉 讛专讬 讜讚讗讬 讗讻转讘 讬讚讜 诪注讬讚讬谉 砖专讗讜 讗讜转讛 拽讜讚诐 砖谞注砖讛 讙讝诇谉 讜讚讜"拽:


讘讗"讚 讘住驻"拽 讚讘"诪 讛住"讚 讜讗讞"讻 诪"讛 讜讗注"驻 砖诇讗 讛讜讞讝拽 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

转讞转 讗讘讜转讬讱 讬讛讬讜 讘谞讬讱 讘讘专讻讛 讛讜讗 讚讻转讬讘 讻讜'. 注讬讬谉 驻专砖讘"诐 讜讘注"讬 讘讚讘专讬 讛讻讜转讘 讜诇讬 谞专讗讛 诇驻专砖 诇驻讬 讛讚拽讚讜拽 砖讬砖 讘讛讗讬 拽专讗 讚讛诇"诇 转讞转 讗讘讬讱 讬讛讬讜 讜讙讜' 讗讘诇 讗诪专 讗讘讜转讬讱 讘诇砖讜谉 专讘讬诐 讚诇讘专讻讛 讛讜讗 讚讻转讬讘 讻诇讜诪专 转讞转 讗讘讜转讬讱 讗讘专讛诐 讬爪讞拽 讜讬注拽讘 砖讛讜讘讟讞讜 注诇 讛讘专讻讛 讻诪"砖 讘讗讘专讛诐 讜讛讬讛 讘专讻讛 讘讬爪讞拽 讜讬讘专讱 讗诇讛讬诐 讗转 讬爪讞拽 讘讬注拽讘 讜讬讘专讱 讗讜转讜 砖诐 讬讛讬讜 讘谞讬讱 转讞转诐 诇拽讘诇 讗讜转诐 讘专讻讜转 讜住讬讬诐 转砖讬转诪讜 诇砖专讬诐 讘讻诇 讛讗专抓 砖讛讬讗 讬专讜砖转 讛讗专抓 砖讛讜讘讟讞讜 讗讘讜转讬谞讜 诇转转 诇讘谞讬讛诐 讜拽"诇:


住诇讬拽 驻专拽 诪讬 砖诪转





讞讻诪转 砖诇诪讛

讙诪' 讜谞讬诪专讜 诇讬讛 讗讘讜讱 诪讝讘谉 讜讗转 诪驻讬拽 讻讜' 讗讘诇 讗讞专讬诐 讬讻讜诇讬诐 诇拽讬讬诐 讻转讘 讬讚讜 讛砖转讗 讗讬讛讜 诇讗 诪讛讬诪谉 讻讜' 讜诪讗讬 拽讜砖讬讗 讗讞专讬谞讬 诪讛讬诪谞讬 讻讜' 讻爪"诇:


专"砖 讚"讛 讜诇讬诪专讜 诇讬讛 爪"诇 讜诇讬诪专讜 诇讬讛 诇拽讜讞讜转 讗讘讬讱 诪讝讘讬谉 讻讜':


讘讚"讛 讗讘诇 讗讞专讬诐 讻讜' 讘讚讬谞讬 诪诪讜谞讜转 讚讗讬讛讜 诇讗 诪讛讬诪谉 讻讜' 讜讛讚"讗:


讘讚"讛 讚讙讝讬专转 讛讻转讜讘 讻讜' 讝讬讬祝 讜讻转讘 讻讚讗诪专谉 讻讜' 讻爪"诇:


转讜住' 讘讚"讛 讜诇讬诪专讜 诇讬讛 讻讜' 讜住讘讬专讗 诇讛讜 诇砖诇讞讜 诪转诐 讻讜' 讻爪"诇:





专砖"砖

讙诪专讗 转讚注 讚讻转讬讘 转讞转 讗讘讜转讬讱 讻讜' 转砖讬转诪讜 诇砖专讬诐 讻讜'. 讗讜诇讬 讬讻讜讜谉 讛砖"住 讘讛讘讬讗讜 住讜祝 讛驻住讜拽 转砖讬转诪讜 讻讜'. 诪驻谞讬 讚诪驻专砖 诇讬讛 讙"讻 诇注谞讬谉 讬专讜砖讛 讚拽讬讬"诇 讚讘讻诇 注谞讬谞讬 砖专专讛 讘谞讜 拽讜讚诐 讗诐 诪诪诇讗 诪拽讜诪讜. 讜讗诐 讘谞讜 讗讬谞讜 诪诪诇讗 诪拽讜诪讜 讜讘谉 讘谞讜 诪诪诇讗 讬讬专砖 讛讜讗 讗转 讛砖专专讛 讜讝讛讜 转讞转 讗讘讜转讬讱 讻讜' 转砖讬转诪讜 诇砖专讬诐 讜诪讜讻讞 讬讜转专 讚讛讬专讜砖讛 讘讗讛 讗诇讬讜 诪讝拽讬谞讜 讘诇讬 讗诪爪注讬转 讘谞讜 砖讛专讬 讛讜讗 讗讬谞谞讜 讘讬专讜砖转 讛砖专专讛:



砖诐 讛讬' 讬讜讚注 诇讜 讻讜' 注讚 砖诇讗 转驻讜诇 诇讜 讘讬专讜砖讛 讻讜' 讚诇诪讗 讛"谞 讻讙讜谉 砖讛讜讞讝拽 讻讜'. 诪讚诇"拽 讛讻讗 讻诪讜 诇拽诪谉 讘谞注砖讛 讞转谞讜 讚讗注"驻 砖诇讗 讛讜讞讝拽 讻讜' 讜诇讗讜 诪砖讜诐 讚诪砖拽专 诪讜讻讞 讚讛讻讗 讘讗诪转 讞砖讚讬谞谉 诇讬讛 诇诪砖拽专 讜讻"讻 讛讗讜专讬诐 住讬' 诪"讜 住"拽 拽"讛. 讜讛讜讗 讝"诇 拽讜专讗讜 砖诐 谞讜讙注 讘注讚讜转. 讜诇驻"讝 讬讛讬讛 专讗讬讛 诪讻讗谉 诇讛砖"讱 砖讛讘讗转讬讜 诇注讬诇 (诪"讚) 讜讚诇讗 讻诪讛专"诐. 讗讜诇诐 讻讗谉 讛讜讗 讘注诇 讚讬谉 诪诪砖 讻讬讜谉 砖谞驻诇讛 诇讜 讘讬专讜砖讛 讜讛讗讜专讬诐 诇"讚 讘拽专讗讜 诇讜 专拽 谞讜讙注 讘注讚讜转. 讗诪谞诐 诪诇砖讜谉 讛砖"住 讚拽讗诪专 注讚 砖诇讗 转驻讜诇 讜诇讗 注讚 砖诇讗 谞驻诇讛 讜谞驻诇讛 谞诇注"讚 讚诪讬讬专讬 讚讙诐 注转讛 诇讗 谞驻诇讛 注讚讬讬谉 讗诇讬讜 砖诪讜专讬砖讜 注讜讚谞讜 讞讬 专拽 砖拽讜讚诐 讛讬讛 讞讬 讛拽专讜讘 讬讜转专 讜注讻砖讬讜 诪转 讜注讜诪讚 讛讜讗 诇讬专砖 讜讗讬谞讜 讗诇讗 谞讜讙注 讘注讚讜转. 讜讗讜诇讬 讛讜讗 讘讻诇诇 讜讻诇 讛专讗讜讬 诇讬讜专砖讜 讚讗讬转讗 讘住谞讛讚专讬谉 (讻"讝 讘') 讘诪砖谞讛 讜讻驻讬' 讛专诪讘"诐 砖诐 讚讛讜讗 转砖诇讜诐 诪砖谞转 专"注 讜讬转讬讬砖讘 拽爪转 讘讝讛 诪讛 砖转诪讛转讬 注诇讬讜 砖诐:



转讚"讛 讜诇讬诪专讜. 诇注谞讬谉 专讗讜讬 讚讗讬谞讛 讘讻转讜讘讛 讻讜'. 讻爪"诇 讘讘讬"转:



讘讗"讚 诇讗讜 讛讬讬谞讜 诪砖讜诐 讚讗"谞 讘专讗讜讬 讗诇讗 讻讜'. 诪砖诪注 讚讗讬讻讗 讙讜讜谞讬 讚讗"讬 诇讜诪专 讗谞讗 诪讻讞 讛诪讜专讬砖 拽讗转讬谞讗 讜注诪砖"讻 讘住"讚 诇注讬诇 (拽讬"讞 讘'). 讜专讗讬转讬 讘讛讙"讗 砖爪讬讬专 讻讙讜谉 砖谞驻诇 诇讜 诇讗讞专 砖诪转 诪讗讘讬 讗诪讜 砖讗讞讬讜 诪讗讘讬讜 讗"讬 诇讬专砖 讗诐 诇讗 诪讻讞讜. 讜转讬诪讛 讚讛讗 讗讬谉 讛讘谉 讬讜专砖 讗转 讗诪讜 讗讜 讗讘讬讛 讘拽讘专 诇讛谞讞讬诇 诇讗讞讬谉 诪谉 讛讗讘 讻讚诇拽诪谉. 讗讞"讻 诪爪讗转讬 讘转讜诪讬诐 住讬' 拽"讚 讗讜转 讬"讚 砖注诪讚 讘讝讛 讜注"砖. 讜讘讘"讞 住讬' 专讬"讗 讗讜转 讘' 诪讜讻讞 讚讗驻讬' 讘谉 讛讘谉 讗"讬 诇讜诪专 诪讻讞 讗讘讜讛 讚讗诐 讗讘讬 拽讗转讬谞讗 注"砖 讜讙诐 讝讛 转讬诪讛:



转讚"讛 讗诇讗 讻讜'. 讘谉 讘讻讜专 砖诪讻专 讻讜'. 讻爪"诇 讜讻"诪 诪住讚专 讚讘讜专讬 讛转讜住'. 讜讛讙专讬"驻 讘诪讞讻"转 砖讙讛 讘讝讛 砖讻' 讚砖讬讬讱 诇注讬诇 讜讻谉 砖诐 讛专讗讛 诇注讬讬谉 讘转讜住' 讚讻讗谉. 讻讬 诇砖讜谉 讛专讗砖讜谉 讜讚讗讬 讗讬谉 诇讜 拽讬讜诐 讻讚驻专讬讱 讛砖"住 注诇讬讜. 讜讻谉 诇拽诪谉 讚拽讗诪专 讛砖"住 讗诇讗 诇注讜诇诐 讻讚讗诪专讬谞谉 诪注讬拽专讗 驻讬' 讛专砖讘"诐 讘谉 砖诪讻专 讻讜':



讘讗"讚 讜诪讛 砖砖诇讞讜 讻讜' 诇讗 讬讚注讜 讻讜'. 讻爪"诇 讘诇讗 讜':



转讚"讛 讻讙讜谉. 讜讗驻讬' 诪讛 砖讘砖讟专 讗"爪 讻讜'. 讻"讛 讘讻转讜讘讜转 (拽"讟 讘'):



讘讗"讚 讜讻讙讜谉 讛讜讗讬诇 讚讗讬转讞讝讬拽 讘讘"讚 讗讬 讘注讬 拽诇转讬' 诇"讗. 讻爪"诇:



转讚"讛 讜讗注"驻. 砖讗讞专讬诐 诪注讬讚讬诐 注诇 讻转"讬 讻讜' 讛讬讜诐 讞转诪讜. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜诇讬诪专讜 讻讜' 讜转讬诪讛 诇诪讛 诇讗 讬讜讻诇 诇讛讜爪讬讗. 注讬' 讻转讜讘讜转 讚祝 爪讗 注"讘 转讜住' 讚"讛 讚讝讘谞讛:





诪专讗讬转 讛注讬谉

讛讬讛 讬讜讚注 诇讜 注讚讜转 讜讻讜'. 注讬讬谉 诪讛 砖专诪讝转讬 讘驻转讞 注讬谞讬诐 讜注诪"砖 讘拽讜谞讟专讬住 讬讜住祝 讗讜诪抓 住讬诪谉 谞"讞 讚祝 诪"讝 注"讘 讘住"讚:

